ધરા, આપણા પ્રણય ત્રિકોણમાં કોણ સાચું હતું અને કોણ ખોટું, એ હું નક્કી કરવા અસમર્થ છું. જો હું એમ કરવા જાઉં તો કોઈ એકને અન્યાય કરી બેસું તેમ છું ! પણ હા એટલું જરૂર કહીશ… કે મારે અંબરના જીવનમાં ક્યારેય તારું સ્થાન નહોતું લેવું ! ધરા થઇ શકે તો મને માફ કરજે, મને મારા નિર્ણયો પર ક્યારેય પસ્તાવો થયેલ નથી, છતાં પણ તારી પાસે માફી માંગી લેવાનું મન થાય છે. અને બની શકે તો મને અંબરની પ્રેયસી, કે તારા સંતાનની મા તરીકે યાદ કરજે. પણ મને ક્યારેય બીજી સ્ત્રી તરીકે ન ઓળખાવતી. એ હું નહી વેઠી શકું…!